O fabrică AstraZeneca din Wrexham, Țara Galilor, evacuată după o alertă cu bombă.
O fabrică producătoare de vaccinuri AstraZeneca situată în Wrexham, Țara Galilor, a fost evacuată după o alertă cu bombă. La fabrică s-au deplasat trupe speciale de poliție și geniști, dar și trupe militare. Fabrica a fost evacuată, iar în acest moment este în desfășurare o anchetă.
O fabrică în care se produc doze de vaccin AstraZeneca a fost evacuată după o alertă cu bombă, relatează BBC.Trupe speciale de ofițeri și geniști s-au deplasat la fabrică pentru a cerceta situația.Producătorul de vaccinuri Wockhardt UK a declarat că "Experții ne-au sfătuit să evacuăm locația și asta am și făcut".Prim-ministrul Mark Drakeford a spus că trupele de poliție și armată lucrează împreună pentru a afla mai multe informații. Până în acest moment, nicio persoană nu a fost rănită.Declarația oferită de fabrica Wockhardt UK, producătoare de vaccinuri AstraZeneca"Toate autoritățile speciale s-au deplasat la fața locului și s-au implicat rapid în cercetarea situației. În urma sfaturilor experților, am evacuat parțial clădirea și așteptăm investigații amănunțite. Siguranța angajaților și continuitatea activității este foarte importantă pentru noi", se arată în declarația oferită de Wockhardt UK.